Document ID: 32006D0463

KOMISSIONENS BESLUTNING
af 27. juni 2006
om ændring af bilag II til Rådets beslutning 79/542/EØF for så vidt angår import af fersk kød fra Botswana
(meddelt under nummer K(2006) 2880)
(EØS-relevant tekst)
(2006/463/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, stk. 1 og 4, og
ud fra følgende betragtninger:
(1)
I del 1 i bilag II til Rådets beslutning 79/542/EØF af 21. december 1976 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød (2) er der opstillet en liste over tredjelande og dele af tredjelande, hvorfra det er tilladt for medlemsstaterne at importere fersk kød fra dyr som defineret i nævnte beslutning.
(2)
Ifølge nævnte beslutning er det tilladt at importere udbenet og modnet kød fra tamkvæg, får, geder og vildtlevende eller opdrættede ikke domesticerede dyr undtagen dyr af svinefamilien og hestefamilien fra dele af Botswana til Fællesskabet.
(3)
Kommissionen er imidlertid af de botswanske veterinære myndigheder blevet underrettet om et udbrud af mund- og klovesyge i Botswana i området BW-1. De første kliniske tegn på denne sygdom blev opdaget af de veterinære myndigheder den 20. april 2006, og de traf øjeblikkelige og passende bekæmpelsesforanstaltninger i den sygdomsramte zone, herunder suspension af flytning af dyr og produkter heraf inden for og ud af zonen og lukning af to eksportvirksomheder, der er godkendt til import til Fællesskabet.
(4)
For at tage hensyn til de foranstaltninger, som Botswana har indført, bør listen over godkendte tredjelande og dele af tredjelande, som angivet i del 1 i bilag II til beslutning 79/542/EØF, ændres. Import fra Botswana til Fællesskabet af sendinger af udbenet og modnet kød fra husdyr og opdrættet vildt, der er slagtet, eller vildtlevende vildt, der er nedlagt før den 20. april 2006 og har oprindelse i området BW-1, bør derfor anføres som tilladt. Alle sendinger af sådant kød fra sådanne dyr, der er slagtet eller nedlagt på denne dato eller senere, med oprindelse i det pågældende område, bør dog anføres som ikke tilladt.
(5)
Del 1 i bilag II til beslutning 79/542/EØF bør derfor ændres i overensstemmelse hermed.
(6)
Denne beslutning skal tages op til revision på baggrund af oplysninger fra Botswana.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Del 1 i bilag II til beslutning 79/542/EØF erstattes af teksten i bilaget til nærværende beslutning.
Artikel 2
Denne beslutning anvendes fra tredjedagen efter offentliggørelsen i Den Europæiske Unions Tidende.
Artikel 3
Denne beslutning er rettet til medlemsstaterne.
Udfærdiget i Bruxelles, den 27. juni 2006.

Labels: 17
5
0
3
18